cyanic-selkie/wikianc huggingface dataset:
The Greatest
«The Greatest», Ավստրալիացի երգչուհի Sia- ի երգը, որ ձայնագրվել է  ամերիկացի ռեփեր Քենդրիկ Լամարի մասնակցությամբ, երգը թողարկվել է 2016 թվականի սեպտեմբերի 6-ին։  Այս երգը ներառվել է նրա «This Is Acting» 7-րդ ալբոմի Դելյուքս հրատարանությունը ։ Երգը գրվել է Սիաի և Գրեգ Քերստինի կողմից   ։
Կարծիքներ
Սպենսեր Քորկհաբերը The Atlantic ամսագրց գրել է. «Ցանկացած սոցիալական համատեքստի բացակայության պայմաններում սա շատ վառ է, գեղեցիկ և անարտահայտելի տխուր» ։ Բրիտանական The Edge թերթից Բրունո Ռասելն երգի կառուցվածքը համարել է «ոգեշնչող» որպես  «հստակ հաղորդագրություն, որ մենք կարող ենք փոխել իրավիճակը և պետք է լինի «The Greatest», բայց դրա համար պետք է գործենք հիմա ։
Երաժշտական տեսահոլովակ
Երգի  տեսահոլովակի մի խուբ երեխաների հետ նկարականվել է 13-ամյաՄեդդի Զիգլերը, որը նախկինում մասնակցել է Սիաի «Chandelier» և «Cheap Thrills»  տեսահոլովակների նկարաահնուներին։ Տեսահոլովակը բեմադրել են  Սիան և Ավստրալիացի ռեժիսոր Դանիել Ասքիը,  որպես Խորեոգրոֆ հանդես է եկել  Ռայան Հեֆինգթոնը  ։ Տեսահոլովակը թողարկվել է  2016 թվականի սեպտեմբերի 6-ին։
Երաժշտական քննադատները կարծիք են հայտնել, թե տեսահոլովակը նվերիված է Օռլանդոյում տեղի ունեցած զանգվածային կոտորածին, քանիոր տեսահոլովակում կան բազմաթիվ հղումների ահաբեկչությոնը։ Նկարահանումներին մասնակցած շատ պատողներ դա հաստատել են Սոցիալական կայքերում ։
Տեսահոլովակը սկսվում և ավարտվում է ցածր թնդյուններով։  Այնուհետև ցուցադրվում են   հատակին պառկած մարդիկ :  Ziegler- ը սև գույնի կեղծամով լիակատար լռության մեջ ծիածանի բոլոր գույներին համապատասխան ներկերը մատներով քսում է իր վզին  ։ Նա ազատ է արձակվել 48 այլ երիտասարդների բանտախցից (49-ը այն մարդկանց թիվն է, որոնք զոհվել են ահաբեքչության արդյունքում), սակայն նրանց ազատությունը կարճ է տևել։  Հետագայում կադրում երևում ե փամփուշտներից վնասված պատը, որից հետո բոլոր պարողներն  ընկնում են գետնին։  Եզրափակիչ տեսարանում  արցունքները հոսում են Մեդդի Զիեգլերի աչքերից ։
Կենդանի կատարումներ
2016 թվականի սեպտեմբերի 7-ին  Սիան առաջին անգամ կատարել «The Greatest» երգը Apple Event- ում, որն անցկացվել է  Սան Ֆրանցիսկոյում՝   Bill Graham Civic Auditorium  iPhone  7 նոր մոդելի  ներկայացման ժամանակ, Մեդի Զիգլեի գլխավորությամբ ելույթ է ունեցել Մարմնագույն հագուստով, իսկ երաժշտական տեսահոլովակը միաժամանակ ցուցարվել է եկռանի վրա   ։
Հայաստանի Ազգային ժողով
Հայաստանի Հանրապետության Ազգային ժողով, Հայաստանի բարձրագույն օրենսդիր մարմին։
Առաջին գումարման խորհրդարան (1995)
190 պատգամավոր, որոնցից 150-ը ընտրվել են մեծամասնական համակարգով, իսկ 40-ը՝ կուսակցական ցուցակներով ։
Երկրորդ գումարման խորհրդարան (1999)
131 պատգամավոր, որոնցից 75-ն ընտրվել են մեծամասնական համակարգով, 56-ը՝ կուսակցական ցուցակներով ։
Երրորդ գումարման խորհրդարան (2003)
131 պատգամավոր, որոնցից 56 ընտրվել են մեծամասնական համակարգով, 75-ը՝ կուսակցական ցուցակներով։
Չորրորդ գումարման խորհրդարան (2007)
131 պատգամավոր, որոնցից 41֊ն ընտրվել է մեծամասնական համակարգով, 90-ը՝ կուսակցական ցուցակներով։ Ընտրությունների արդյուքնով 131 պատգամավորական մանդատներից 65 տեղ ստացավ Հայաստանի հանրապետական կուսակցությունը, «Բարգավաճ Հայաստան» կուսակցությունը՝ 25 տեղ, ՀՅԴ-ն՝ 16 տեղ, «Օրինաց երկիր» կուսակցությունը՝ 8 տեղ, «Ժառանգություն» կուսակցությունը՝ 7 տեղ, «Դաշինք» կուսակցությունը՝ 1 տեղ (մեծամասնական ընտրակարգով ընտրված), անկախ պատգամավորները՝ 10 տեղ ։
2011 թվականի հունիսի 10-ի տվյալներով խորհրդարանում գործում էին հետևյալ խմբակցությունները՝
Հինգերորդ գումարման խորհրդարան (2012)
2012 թվականի մայիսի 6-ի խորհրդարանական ընտրություններին մասնակցում էր 8 կուսակցություն և կուսակցական խմբակցություն, որոնք պայքարում էին Ազգային ժողովում համամասնական ընտրակարգով բաշխվող 90 մանդատների համար։ Մեծամասնական ընտրակարգով բաշխվող 41 մանդատների համար պայքարում էր 137 թեկնածու ։
Խորհրդարանական ընտրություններում քվեարկությանը մասնակցեց 1 572 858 ընտրող կամ ընտրելու իրավունք ունեցողների 62,33 %-ը։ Համապետական խորհրդարանական ընտրություններին կարող էր մասնակցել 2,594 միլիոն ընտրող ։
Վեցերորդ գումարման խորհրդարան (2017)
2017 թվականի ապրիլի 2-ի խորհրդարանական ընտրություններին մասնակցում էր 9 քաղաքական ուժ՝ 4 դաշինք և 5 կուսակցություն ։
Համաձայն ՀՀ Ընտրական օրենսգրքի, վեցերորդ գումարման Ազգային Ժողովի պատգամավորների 50 %-ը անցել են համամասնական ցուցակով, իսկ մյուս 50%՝ վարկանիշային ընտրակարգով ։
Ըստ Կենտրոնական ընտրական հանձնաժողովի՝ Հայաստանի Ազգային Ժողովի վեցերորդ գումարման Ազգային Ժողովը կունենա հետևյալ տեսքը՝
Արտաքին հղումներ
Խորհրդարաններ
Կատեգորիա:ՀՀ Ազգային ժողով Կատեգորիա:1995 հիմնադրումներ Հայաստանում
Սաջայաղի
Սաջայաղի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Պունակյուլա
Պունակյուլա (Punaküla), գյուղ Էստոնիայի Վիլյանդիմաա նահանգի Կիպու շրջանում։
2011 թվականի տվյալներով գյուղում բնակվում էր 61 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Կիպու շրջանի բնակավայրեր Կատեգորիա:Էստոնիայի գյուղեր
Հայերն Ուկրաինայում
Հայերն Ուկրաինայում (Вірмени в Україні), Ուկրաինայում բնակվող հայկական էթնիկ փոքրամասնություն։ 2001 թվականի ուկրաինական մարդահամարի տվյալներով հայերի թիվը կազմել է 99894 մարդ ։ Ուկրաինայում հայ բնակչությունը գրեթե կրկնապատկվել է ԽՍՀՄ փլուզումից հետո՝ հիմնականում Կովկասում անկայունության պատճառով։ Ժամանակակից Ուկրաինայի տարածքում առաջին հայերը հայտնվել են 11-րդ դարում՝ Ղրիմում, 12-րդ դարի սկզբին Կիևում ձևավորվել է հայկական համայնք ։
Ավելի ուշ հայկական մեծ համայնքներ են եղել Լվովում, Կամենեց-Պոդոլսկում և Մոգիլյով-Պոդոլսկիում։ 15-18-րդ դարերում հայկական գաղութներ են հիմնվել Չեռնովցիում, Յազլովեցում, Խոտինում, Բերեժանիում, Զոլոչևում, Ստանիսլավում (այժմ՝ Իվանո-Ֆրանկովսկ), Ժվանեցում, Դոմբրովիցայում, Ռաշկովում և այլուր։ Հայերն զբաղվել են արհեստներով, առևտրով, երկրագործությամբ։ Նրանք ունեցել են ներքին ինքնավարություն, դատարաններ։ Կառուցել են բնակելի շենքեր, եկեղեցիներ, դպրոցներ, ռազմական ամրություններ, ջրմուղներ, հիմնել հիվանդանոցներ, տպարաններ, գրադարաններ, թատրոն։ Շատ հայեր մասնակցել են ուկրաինական ժողովրդի ազգային-ազատագրական պայքարին։ Դեռևս 16-րդ դարում նրանք մտել են կազակական զորամիավորումների մեջ և կռվել թուրք-թաթարական ասպատակիչների դեմ։
Հայերը երկար ժամանակ կարողացել են պահպանել իրենց ազգային նկարագիրը։ Սակայն օտար միջավայրն աստիճանաբար ձուլել և կլանել է նրանց, ինչին զգալի չափով նպաստել է նաև 17-րդ դարում իրականացված բռնի կաթոլիկացումը։ Թուրքական լուծն իր հերթին սասանեց արդեն նկատելիորեն թուլացած գաղութի հիմքերը, և ապազգայնացումն ընթացավ ավելի ուժեղ թափով։
Հայրենական մեծ պատերազմի տարիներին, երբ մարտերի առաջին իսկ օրից Ուկրաինայի տարածքը վերածվեց ռազմադաշտի, հազարավոր հայ մարտիկներ, այդ թվում և Ուկրաինայում բնակվող հայեր, մասնակցեցին երկրի պաշտպանությանն ու ազատագրմանը։ Ուկրաինայի տարածքում մղված մարտերի մասնակից զորակազմավորումների մեջ էին հայկական դիվիզիաները և Սասունցի Դավիթ տանկային շարասյունը։
1988 թվականի Սպիտակի երկրաշարժից հետո և 1990-ական թվականներին մի քանի հազար հայաստանցիներ բնակություն են հաստատել Ուկրաինայի արդյունաբերական և ծովափնյա քաղաքներում։ Աշխուժացել է հայ ազգային կյանքը։ Ուկրաինայի գրեթե բոլոր խոշոր քաղաքներում հիմնվել են հայկական մշակութային ընկերություններ, եկեղեցիներ, դպրոցներ, հայերենի ուսուցման խմբակներ։
Ուկրաինայում բնակվում է շուրջ 130 հզ. հայ, ոչ պաշտոնական տվյալների հայերը Ուկրաինայում կազմում են 400.000 մարդ։ Բնակվում են հիմնականում Կիևում (40.000), Օդեսայում, Խարկովում, Դոնեցկում, Լվովում, Զապորոժյեում, Ղրիմի քաղաքներում և այլ վայրերում։ Գործում են 23 հայկական եկեղեցիներ և 2 մատուռ, ամենօրյա և կիրակնօրյա դպրոցներ, հրատարակվում են "Արագած", "Մասյաց աղավնի" հայկական թերթերը, "Սուրբ Խաչ" հանդեսը։ 2001 թ-ին ստեղծվել է Ուկրաինայի հայերի միությունը։ Ուկրաինայում կառուցվել են 9 հայկական եկեղեցի, Օդեսա (1995), Սիմֆերոպոլ (1997), Մակեևկա (1998), Խարկով (2004), Զապորոժիե (2007), Նիկոլաև (2012), Կիև (2017), Լուգանսկ (2017) և Դնեպր (2018) քաղաքներում։
Միջնադար
Հայերն առաջին անգամ Ուկրաինայում հայտնվել են Կիևյան Ռուսիայի ժամանակ ։ 11-րդ դարի սկզբին Կիևի իշխանները հայերին հրավիրեցին օգնելու Լեհաստանի թագավոր Բոլեսլավի դեմ պատերազմում։ Շուտով, Կիևից զավթիչներին վտարելուն օգնելուց հետո, հայերը ցրվեցին պետության ողջ տարածքում ։ Նույն դարում, սելջուկների հարձակումներից, հայկական պետության անկումից և Բյուզանդիայի ագրեսիվ քաղաքականությունից հետո բազմաթիվ հայեր գաղթել են Ուկրաինա ՝ Ղրիմ, Գալիցիա և նաև Լեհաստան՝ այնտեղ ստեղծելով բարգավաճ գաղութներ ։ Բրոքհաուզի և Եֆրոնի հանրագիտական բառարանի համաձայն՝ «... մոտ 20000 հայ վտարվել էին իրենց հայրենիքից և գնացել Ղրիմ և ռուսական հողեր» ։ 11-րդ դարում ռուս իշխանների մոտ ծառայել են առանձին հայ վաճառականներ, վարձկաններ և արհեստավորներ։ Այսպես, Կիև-Պեչերյան վարք սրբոցում հիշատակվում է Վլադիմիր Մոնոմախին բուժող հայ բժշկին ։
Հայկական խոշոր գաղթօջախները հիմնականում գտնվել են Ղրիմի թերակղզում՝ Կաֆեում (Ֆեոդոսիա), Սուդակում և Սոլխաթում (Հին Ղրիմ)։ Նրանց թիվն ավելացել է 12-15-րդ դարերում՝ մոնղոլների արշավանքից փախած հայերի գաղթի արդյունքում ։ 13-րդ դարում Գալիցիա-Վոլինյան իշխան Դանիել Ռոմանովիչը հրավիրել է որակյալ ներգաղթյալների, այդ թվում՝ հայերի, որպեսզի վերակենդանացնեն առևտուրը ։ Ֆիլիպ Դ. Կուրտինը նշում է, որ Ղրիմում հայկական գաղթօջախներն այնքան մեծ են եղել, որ ջենովացիները երբեմն այն անվանել են Armenіa Marіtіma ։ Խերսոնի և Սուդակի հայերը կարևոր դեր են խաղացել Ղրիմի տնտեսության և մշակույթի զարգացման գործում։ Նրանք միջնորդներ են եղել Անդրկովկասի և Կիևի միջև ապրանքների փոխանակման գործում։ Ըստ Վ. Պ. Դարկևիչի, վերաբնակիչների և իրենց հայրենիքի միջև սերտ շփումների մասին են վկայում գաղութի տարածքում գտնվող գերեզմաններում 13-րդ դարի տեքստիլի գտածոները, որոնք նման են Անիից ստացված գործվածքներին ։
Հայկական փոքր համայնքներ են հիմնվել Ուկրաինայի կենտրոնական մասում, ներառյալ Կիևը և արևմտյան Պոդոլիայի ու Գալիցիայի շրջանները։ 1267 թվականին Լվովը դարձել է հայոց թեմի կենտրոնը, իսկ այդ քաղաքի հայկական տաճարը, որը օծվել է 1367 թվականին, դարձել է թեմական։
Միջնադարյան Լվովցի պատմաբաններ Ջ.Ա լնպեկը և Բ. Զիմորովիչը նշել են հայերի անմիջական մասնակցությունը Դանիել Գալիցիացու գահի համար մղվող պայքարին։ Յան Ալնպեկը հայտնում է, որ հայերը ռազմական օգնություն են ցուցաբերել Դանիել իշխանին, ինչի շնորհիվ նա ենթարկել է այլ իշխանների, իսկ նրա որդին՝ Լևը Լվովում բնակեցրել է «Հայ ասիացի ռազմիկների, որոնք օգտագործում էին թաթարների զենքը, հագուստը և լեզուն» .։ Բ. Զիմորովիչը պարզաբանում է, որ Թամերլանի արշավանքից հետո հայրենիքից վտարված հայերը նախ եղել են թաթարների բանակում, որտեղ էլ նրանք պատրաստակամորեն զինվորական ծառայության են անցել Լևի մոտ ։
Նոր ժամանակներ
Լվովի հայերին դատել են Մխիթար Գոշի դատաստանագրքի տեղական կիպչակ-լեհական տարբերակով։ Դա Դատաստանագրքի քաղաքացիական մասի թարգմանությունն էր հայերենից լատիներեն, այնուհետև լատիներենից լեհերեն և վերջապես լեհերենից հայերեն-ղիփչակերեն ։ Դեռ ավելի վաղ՝ XIV դարում, Լվովում գործածվել է նրա հին հայերեն բնագիրը ։ Լվովի հայերի համար 1519 թվականի մարտի 5-ին Սիգիզմունդ I-ի կողմից հաստատվել է լատիներեն տարբերակը՝ հարմարեցված տեղական պայմաններին, սակայն, ըստ այդ փաստաթղթի, հայերին արգելվել է աշխատել քաղաքային մագիստրատում (միայն կաթոլիկները կարող էին մասնակցել քաղաքային ինքնավարությանը)։ Դատական ընթացակարգը կարգավորվել է Լվովում հայ-ղիփչակերեն լեզվով կազմված 1523-1594 թվականների դատավարական օրենսգրքով ։
Հայկական գաղութատիրության կարևոր կենտրոն է եղել Կամենեց-Պոդոլսկը (16-րդ դարում այնտեղ 300 հայ ընտանիք է եղել), որտեղ հայերն ունեցել են իրենց մագիստրատը։ Հայկական բնակավայրեր են եղել Կիևում, Լուցկում, Գալիչում, Սնյատինում, ի վերջո՝ Ստանիսլավովում։ 16-րդ դարի սկզբին Լվովում, Կամենեցում և այլ քաղաքներում գործել են հայկական դպրոցներ, որտեղ դասավանդվել է նաև հայոց լեզու ։ Տորոնտոյի համալսարանից Փոլ Ռոբերտ Մագոտչիին նշում է, որ Ուկրաինայի տարածքում առաջին հայկական տպարանը հիմնադրվել է 1616 թվականին Լվովում, որտեղ այդ ժամանակ արդեն եղել են հարուստ հայկական գրադարաններ և հայկական ճարտարապետություն ։ Գալիցիայում և Պոդոլիեում գործել են հայկական տպարաններ, իսկ 1618 թվականին Հովհաննես Կարմատենյանցը հրատարակել է «Ալգիշ բիտիկին» («Աղոթագիրք»)՝ աշխարհում միակ տպագիր գիրքը հայերեն-ղիփչակերենով, որը Ղրիմում և Ուկրաինայում հայերի խոսակցական լեզվի գրավոր տարբերակն է եղել։ Հայերի մի մասի կողմից կաթոլիկ եկեղեցու հետ միության ընդունումից հետո (1630) Ռեչ Պոսպոլիտայի հայերը աստիճանաբար ձուլվել են տեղի լեհ բնակչության հետ , իսկ մի մասը գաղթել է Ղրիմ։ 18-րդ դարում վերացվել են միջնադարում հայերին տրված հատուկ իրավական և սոցիալ-տնտեսական արտոնությունները ։
1778 թվականին Ղրիմի հայերի մի մեծ խումբ լքել է Օսմանյան կայսրության տարածքը և հաստատվել Ռուսաստանում՝ Դոնի Ռոստովում։ Սակայն Ղրիմը Ռուսաստանին միանալուց քսան տարի անց, ռուսական կառավարության կոչով, վերաբնակիչներից շատերը վերադարձել են այնտեղ, իսկ Թուրքիայից ժամանել են հայերի նոր խմբեր։
Նորագույն ժամանակներ
Կիևի նահանգում 1862 թվականի տվյալներով Հայ առաքելական եկեղեցու 324 հետևորդ է եղել ։ Ուկրաինայի հայ համայնքը 20-րդ դարի սկզբին ունեցել է իր գրադարանները, և հայկական տեղանունները հաճախ արտացոլվում են փողոցների անուններում։ Կիևում հայերը, ի թիվս այլ վայրերի, բնակվել են Պոդոլիեում ։
20-րդ դարի առաջին կեսին Գալիցիայում բնակվել են 5,5 հազար կաթոլիկ հայեր, որոնք որպես կանոն լեհախոս են եղել։ Գործել է 9 ծխական եկեղեցի, 16 մատուռ և բենեդիկտ քույրերի վանքը Լվովում։ Լվովի հայ կաթոլիկ արքեպիսկոպոսությունը ուղղակիորեն ենթակա է եղել Հռոմի պապին և գոյություն է ունեցել մինչև Երկրորդ համաշխարհային պատերազմի ավարտը, երբ այն ավերվել է խորհրդային իշխանությունների կողմից։ 1944 թվականին հույների, բուլղարների և Ղրիմի թաթարների հետ թերակղզուց արտաքսվել են նաև Ղրիմի հայերը, սակայն 1960-ականներին նրանց թույլ են տվել վերադառնալ։
1991 թվականից հետո Ուկրաինայում Հայ Կաթողիկե եկեղեցու վերածնունդ է տեղի ունեցել։ 1991 թվականի նոյեմբերի 28-ին Ուկրաինայում պաշտոնապես գրանցվել է Հայ առաքելական եկեղեցու թեմը, որի համայնքներն այժմ գործում են Լվովում, Կիևում, Օդեսայում, Խարկովում, Դոնեցկում, Դնեպրում, ինչպես նաև Ղրիմի որոշ քաղաքներում։
Արդի ժամանակներ
Ուկրաինայում հայերի ամենամեծ համակենտրոնացումը նկատվում է Դոնեցկի մարզում (15700, բնակչության 0,33%-ը, 1989 թվականից ավելացել է 2,5 անգամ), երկրորդը՝ Խարկովի մարզում՝ 11 հազար (2 անգամ ավելացել է 1989 թվականից)), երրորդը՝ Դնեպրոպետրովսկի մարզում ։ Հայկական համայնքներ կան Զապորոժիեի շրջանում՝ 6400 մարդ, Լուգանսկում՝ 6500, Օդեսայում՝ 7400, Խերսոնում՝ 4500, Կիևում՝ 4900, հայերն ավանդաբար բնակվում են նաև Ղրիմում, որտեղ 8700 հայ կա (1989 թվականի համեմատ աճը՝ 6 անգամ), որը կազմում են Ղրիմի բնակչության 0,23%-ը և Սևաստոպոլի բնակչության 0,3%-ը ։ Ըստ մարդահամարի տվյալների՝ Ուկրաինայի հայերի մոտ կեսը հայերենը համարում է մայրենի լեզու, ավելի քան 43%-ը՝ ռուսերենը, իսկ 5,8%-ը՝ ուկրաիներենը ։ Լույս է տեսնում Կիևի հայկական ընկերության «Արագած» թերթը։ 2011 թվականից Կիևում լույս է տեսնում «Հայ-ուկրաինական արվեստի TheNorDar արթ-ամսագիրը»։
Գործունեություն
Ուկրաինայում գործում են հայկական սփյուռքի մի շարք հասարակական միավորումներ։ Նրանց մեծ մասը Ուկրաինայի հայերի միության մաս են կազմում։ Այս կազմակերպությունների գործունեությունը հիմնականում ուղղված է հայկական սփյուռքի ներկայացուցիչներին տարբեր տեսակի օգնության կազմակերպմանը (այդ թվում իրավական, բարոյական և նյութական)՝ ուղղված հայկական մշակույթի ուսումնասիրմանը և տարածմանը, ինչպես նաև սպորտային միջոցառումներին ու միություններին։
Ուկրաինայի հայկական առաքելական եկեղեցի
Ուկրաինայի թեմի կենտրոնը գտնվում է Լվովում։ 2007 թվականի տվյալներով Հայ առաքելական եկեղեցին առավել տարածված է եղել Ղրիմի Ինքնավար Հանրապետությունում (7 համայնք), Դոնեցկի (2 համայնք) և Օդեսայի (2 համայնք) մարզերում ։
Հուշարձաններ
Հայերի միջնադարյան բնակավայրերի տեղում պահպանվել են խաչքարեր։ Լվովում, Չեռնովցիում, Կամենեց-Պոդոլսկում, Իվանո-Ֆրանկովսկում, Բերեժանիում, Կուտիում, Սնյատինում, Գորոդենկայում, Լիսցում, Ժվանեցում, Լուցկում, Յազլովեցում, Տիսմենիցայում, Իզմայիլում, Բելգորոդ-Դնեստրովսկիում, Յալթայում, Թեոդոսիայում, Ուկրաինայի այլ քաղաքներում, Եվպատորիայում պահպանվել են եկեղեցիներ և մատուռներ, իսկ Հին Ղրիմ քաղաքից ոչ հեռու գտնվում է Սուրբ Խաչ վանքը, որն այժմ վերականգնվում է։
Արտաքին հղումներ
Կատեգորիա:Ուկրաինահայ հասարակություն Կատեգորիա:Ազգային փոքրամասնություններ Կատեգորիա:Հայկական սփյուռք
Լորան
Լորան (ֆրանսերեն` Laurent)` լատինական ծագումով Լավրենտ, Լավրենտիոս անվան ֆրանսիական տարբերակն է։
Չավանգա (գյուղ, Տերսկի շրջան)
Չավանգա (Чаваньга), գյուղ Ռուսաստանի Մուրմանսկի մարզի Տերսկի շրջանի կազմում։
Բնակչությունը 2010 թվականին գրանցված տվյալներով կազմում էր 87 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մուրմանսկի մարզի Տերսկի շրջանի բնակավայրեր
Տատանումների մոդուլում
Տատանումների մոդուլում, ֆիզիկական ցանկացած բնույթի տատանումների ամպլիտուդի, հաճախականության կամ փուլի՝ այդ տատանումների պարբերության համեմատությամբ դանդաղ փոփոխությունը որոշակի օրենքով։ Համապատասխանաբար տարբերում են
Կիրառությունը
Կիրառվում է ռադիո կամ օպտիկական տիրույթի էլեկտրամագնիսական ալիքների օգնությամբ ինֆորմացիայի հաղորդման համար։ Կապի համակարգերում բարձր հաճախականության տատանումները մոդուլվում են հաղորդվող ցածր հաճախականության ազդանշանով։
Պարզագույն դեպքում, երբ սինուսոիդային ազդանշանով մոդուլվում է A ամպլիտուդը, մոդուլված տատանումը գրի է առնվում տեսքով, որտեղ A_0-ն սկզբնական ամպլիտուդն է, \omega -ն՝ կրող տատանման հաճախականությունը, \Omega-ն՝ մոդուլման հաճախականությունը, իսկ m մեծությունը, որը ցույց է տալիս ամպլիտուդի փոփոխման աստիճանը, կոչվում է մոդուլման խորություն։ Մոդուլման Ω հաճախականությունը, որը բնութագրում է տատանումների ամպլիտուդի փոփոխման արագությունը, պետք է շատ անգամ ավելի փոքր լինի, քան կրող ω հաճախականությունը։ Ամպլիաուդամոդուլված տատանումը բարձր հաճախականության տատանում է, որի սպեկտրը բացի ω-ից, պարունակում է ստորին՝  և վերին՝  կողային բաղադրիչներ (արբանյակներ)։
Մոդուլող բարդ ազդանշանի (խոսք, երգ և այլն) դեպքում դրանք կազմում են կողային սպեկտրալ շերտեր։ Մաթեմատիկորեն տատանումների մոդուլումը վերածվում է ցածր և բարձր հաճախականության բաղադրիչների բազմապատկման։ Այդ գործողությունը (հաճախականությունների փոխակերպում) իրականացվում է ոչ գծային և պարամետրական շղթաներում։ Քանի որ ճառագայթվող էներգիայի զգալի մասը (66%) ընկնում է կրող բաղադրիչին, որը մոդուլող ազդանշանի մասին ոչ մի ինֆորմացիա չի պարունակում, ապա երբեմն այն ճնշում են (բալանսային տատանումների մոդուլում) կամ հաղորդում միայն կողայիններից մեկը (միակողային տատանումների մոդուլում)։ Այդ տարատեսակների (հատկապես վերջինի) տեխնիկական իրագործումը զգալիորեն ավելի բարդ է։ Հաճախային մոդուլման դեպքում կրող հաճախականությունը ըստ մոդուլող ազդանշանի փոփոխվում է օրենքով (Δω-ն հաճախականության առավելագույն խոտորումն է), իսկ մալուլված տատանումն ընդունում է տեսքը։
Հաճախային մոդուլում
հարաբերությունը կոչվում է հաճախային մոդուլման ինդեքս, որը, ի տարբերություն ամպլիտուդային մոդուլման m խորության, կարող է մեկից զգալի մեծ լինել։ Երբ այն փոքր է մեկից, հաճախամոդուլված ազդանշանի սպեկտրը պարունակում է նույն բաղադրիչները, ինչ ամպլիտուդամոդուլվածինը։ Մակայն մեծ ինդեքսի դեպքում հաճախային մոդուլման սպեկտրն անհամեմատ ավելի լայն է (հարուստ)։ Հաճախային մոդուլման առավելությունը մեծ խանգարումակայունությունն է, որի շնորհիվ այն կիրառվում է բարձրորակ հաղորդումներում (գերկարճալիք տիրույթում, հեռուստահաղորդումներում և այլն)։
Փուլային մոդուլում
Փուլային մոդուլման դեպքում կրող տատանման փուլը փոփոխվում է նույն օրենքով, ինչ հաճախային մոդուլման ժամանակ՝ հաճախականությունը։ Արդյունքում նորից ստացվում է լայնաշերտ ազդանշան, սակայն, ի տարբերություն հաճախային մոդուլման, այս դեպքում սպեկտրի լայնությունը կախված է մոդուլող ազդանշանի հաճախականությունից։ Այդ թերության պատճառով փուլային տատանումների մոդուլումը համարյա չի կիրառվում։ Մոդուլման հնարավորություններն ավելի են ընդլայնվում, երբ կրող տատանումը էլեկտրամագնիսական (ռադիո կամ լուսային) իմպուլսների հաջորդականություն է։ Մոդուլող ազդանշանը կարող է փոփոխել իմպուլսների բարձրությունը կամ ամպլիտուդը, դիրքը ժամանակային առանցքի վրա, տևողությունը կամ լայնությունը, իմպուլսների կրկնման հաճախականությունը և, սկզբունքորեն, դրանց պարունակությունը կազմող (լցնող) բարձըր հաճախականությունը։
Համապատասխանաբար ստանում են ամպլիտուդաիմպուլսային, փուլաիմպուլսային, լայնաիմպուլսային, հաճախաիմպուլսային և բարձրահաճախաիմպուլսային տատանումների մոդուլում։ Իմպուլսային տատանումների մոդուլումը լայն կիրառություն է ստացել լոկացիայում ու կապի իմպուլսային համակարգերում(լույսի մոդուլում)։
Կատեգորիա:Ֆիզիկա
Անդորրայի դրոշ
Անդորրայի դրոշը Անդորրայի պետական խորհրդանիշերից է։ Այն հանդիսանում է երեք մասի բաժանված մի ուղղանկյուն, կազմված հաջորդաբար կապույտ, դեղին և կարմիր գծերից։ Կենտրոնական մասում Անդորրայի զինանշանն է նկարված. վահանակ, բաժանված չորս մասի՝ ամեն մասում մի խորհրդանշան։ Այն Անդորրայի դրոշն է դեռևս XIX դարից։ Կապույտն ու կարմիրը Ֆրանսիայի գույներն են, դեղինն ու կարմիրը Իսպանիայի։ Միասին նրանք խորհրդանշում են ֆրանս-իսպանական իշխանությունը Անդորրայում։ Վահանի՝ Անդորրայի զինանշանի վրա, պատկերված են Ուրխելյան եպիսկոպոսի թեմն ու գերանդին, երկու ցուլ, որոնք խորհրդանշում են Ֆրանսիան և Իսպանիան, իսկ դեղին ֆոնի վրա կարմիր գծերը Կատալոնիայի խորհրդանիշն է։ Ներքևում գրված է մի դևիզ. «Միասնությունը հզորացնում է» (լատ. Virtvs Vnita Fortior)
Արտաքին հղումներ
Կատեգորիա:Անդորրայի պետական խորհրդանիշեր Կատեգորիա:Ազգային դրոշներ Կատեգորիա:1971 դրոշներ
Գեորգի Շչեննիկով
Գեորգի Միխայլովիչ Շչեննիկով (Георгий Михайлович Щенников, ), ռուս ֆուտբոլիստ, Մոսկվայի ԲԿՄԱ-ի և Ռուսաստանի հավաքականի պաշտպան։
Ռուսաստանի ֆուտբոլի առաջնության եռակի հաղթող, Ռուսաստանի գավաթի եռակի դափնեկիր, Ռուսաստանի սուպերգավաթի քառակի դափնեկիր։ 2014 թվականի աշխարհի առաջնության և 2016 թվականի Եվրոպայի առաջնության մասնակից։
Աշխարհի քառակի չեմպիոն և 1956 թվականի Օլիմպիական խաղերի արծաթե մեդալակիր (մարզական քայլք) Միխայիլ Շչեննիկովի որդին է ։
Ակումբային
ԲԿՄԱ-ի սան է։ Առաջին մարզիչը եղել է Ն. Կոնովալովը։ ԲԿՄԱ ՊՖԱ ՄՊՄԴ-ի ավարտից հետո հրավիրվել է թիմի երկրորդ կազմ։ 2008 մրցաշրջանում բանակայինների երիտասարդական թիմում անցկացրել է 23 խաղ ։
ԲԿՄԱ-ի հիմնական կազմում նորամուտը կատարել է 2008 թվականի օգոստոսի 6-ին Ռուսաստանի գավաթի 1/16 եզրափակչի՝ Վլադիմիրի «Տորպեդո» ակումբի դեմ խաղում ։ Նույն թվականի հոկտեմբերի 24-ին կատարել է նորամուտը ՈՒԵՖԱ գավաթի խաղարկությունում ՝ դուրս գալով փոխարինման Իսպանիայի «Դեպորտիվոյի» դեմ խաղի 86-րդ րոպեին ։ 2009 թվականի փետրվարի 18-ին նույն մրցաշարում մասնակցել է «Աստոն Վիլլայի» դեմ ամբողջ խաղին ։ 2009 թվականի մարտի 7-ին Շչեննիկովը ԲԿՄԱ-ի հետ միասին նվաճել է իր առաջին տիտղոսը՝ Ռուսաստանի Սուպերգավաթը։
2014 թվականի մարտի 27-ին Ռուսաստանի գավաթի 1/4 եզրափակչի՝ «Թերեքի» դեմ խաղի 111-րդ րոպեին խփել է խաղի որոշիչ գնդակը, որը նրա համար դարձել է առաջինը ԲԿՄԱ-ի կազմում ։ 2017/18 մրցաշրջանում խփել է իր առաջին գոլը Ռուսաստանի առաջնությունում և ՈՒԵՖԱ Չեմպիոնների լիգայում։
Հավաքականում
Մասնակցել է 2013 թվականի Եվրոպայի երիտասարդական առաջնությանը։
2012 թվականի օգոստոսի 15-ին կատարել է նորամուտը Ռուսաստանի ազգային հավաքականի կազմում (նոր գլխավոր մարզիչ Ֆաբիո Կապելլոյի գլխավորությամբ)՝ մասնակցելով Կոտ դ'Իվուարի հավաքականի դեմ խաղին։
2018 թվականի նոյեմբերի 18-ի հրավիրվել է հավաքական Ֆեոդոր Կուդրյաշովի վնասվածքի պատճառով ։
Աշխարհի առաջնություն 2014
2014 թվականի հունիսի 2-ին ընդգրկվել է Ռուսաստանի հավաքականի վերջնական հայտացուցակում՝ մասնակցելու Բրազիլիայում անցկացվող աշխարհի առաջնությանը ։ Խաղադաշտ դուրս չի եկել։
Անձնակական կյանք
2013 թվականի հունիսի 22-ին ամուսնացել է Դիանայի հետ ։ 2014 թվականի հուլիսի 23-ին ծնվել է որդին՝ Դանիիլը, 2017 թվականի օգոստոսի 17-ին՝ դուստրը՝ Ուլյանան ։ 2019 թվականի հունիսի 1-ին ծնվել է երկրորդ որդին ՝ Տիմոֆեյը։
Հավաքականում
Ընդհանուր՝ 10 խաղ/ 0 գոլ, 4 հաղթանակ, 5 ոչ-ոքի, 1 պարտություն
Արտաքին հղումներ
Կատեգորիա:Ռուսաստանի հավաքականի ֆուտբոլիստներ Կատեգորիա:ԲԿՄԱ Մոսկվայի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ռուս ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Աշխարհի առաջնության եզրափակիչ 1986
Աշխարհի առաջնության եզրափակիչ 1986, Աշխարհի առաջնության եզրափակիչ հանդիպում։ Տեղի է ունեցել 1986 թվականի հունիսի 29-ին, Մեխիկո քաղաքի «Ացտեկա» մարզադաշտում։ Խաղը տեղի է ունեցել Արգենտինայի և Գերմանիայի հավաքականների միջև ։ Չեմպիոն է դարձել Արգենտինայի հավաքականը, որը Գերմանիայի հավաքականին հաղթել է 3։2 հաշվով։
Արտաքին հղումներ
Կատեգորիա:Ֆուտբոլային հանդիպումներ Կատեգորիա:1986 ֆուտբոլում
Պորտել դե Կորբիեռ
Պորտել դե Կորբիեռ (Portel-des-Corbières), համայնք Ֆրանսիայի Օկսիտանիա մարզի Օդ գավառում ։
Աշխարհագրություն
Գտնվում է Փարիզ քաղաքից 650 կմ հարավ, Մոնպելիե քաղաքից` 100 կմ հարավ-արևմուտք, Կարկասոն քաղաքից` 50 կմ արևելք։
(9154) Կոլցովո
(9154) Կոլցովո (Kolʹtsovo), աստերոիդ աստերոիդների հիմնական գոտում։ Հայտնաբերվել է 1982 թվականի սեպտեմբերի 16-ին Լյուդմիլա Չեռնիխի կողմից Նաուչնիում ։
Պորտել դե Կորբիեռ
Տնտեսություն
2010 թվականին ուներ 793 աշխատունակ (15-64 տարեկան) բնակիչ, որոնցից ակտիվ էին 583-ը, իսկ ոչ ակտիվները` 210։ Ակտիվության ցուցանիշը կազմում է 73,5 %։ 583 աշխատունակ մարդկանցից աշխատել է 527 անձ (301 տղամարդ և 226 կին)։ Գործազուրկ են եղել 56 անձ (22 տղամարդ և 34 կին)։ 210 անաշխատունակներից 47-ը եղել են աշակերտներ կամ ուսանողներ, 75-ը` թոշակառուներ, իսկ 88-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
(9154) Կոլցովո
Միջին հեռավորությունը Արեգակից կազմում է 3,012574 ա. մ., առավելագույնը մոտենում է 2,679 ա. մ. հեռավորության վրա և հեռանում 3,3462 ա. մ. ։ Արեգակի շուրջ մեկ ամբողջական պտույտ է կատարում 1909,88 երկրային օրվա ընթացքում, իր ուղեծրով շարժվելով միջինում 0,188494 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,25° անկյուն։
Մանուկ Էքսերջյան
Մանուկ Էսերջյան, ամերիկահայ ճարտարապետ։
Կենսագրություն
Ծնվել է Ստամբուլում։ Ավարտել է Ստամբուլի Թագավորական դպրոցի Ճարտարապետության բաժինը 1914 թվականին։ Նրա նախագծերով են կառուցվել «Manhasset», Նյու Յորքի բժշկական կենտրոնը և հիվանդանոցը ։ Նա հայտնի դարձավ իր առաջին մրցանակը ստանալուց հետո, $750, Բրոդվեյի (Manhattan) լավագույն դիզայնի համար ։
Կարիերան որպես դիզայներ
1927 թվականին Էքսերջյանին պատկանող և նրա նախագծով կառուցված չորս տները գտնվում են Cannon Place-ում, Բրոնխի 288-րդ փողոցի վրա ։ Նա սեփականացրեց մի քանի հողակտորներ Lexington Avenue (Manhattan)-ում, որոնք նրանից գնվել էին 1929 թվականի փետրվարին ։
1934 թվականի մարտին Մանուկ Էքսերջյանը տեղեկացավ, որ Միացյալ Նահանգների դաշնային կառավարության միջոցներից հատկացված $25,000,000 նախատեսված է «East Side» ցածրադիր շրջանների բնակարանների համար։ Նա ընդգծեց, որ այդ նույն գումարը, որն օգտագործվում է նոր տների թաղամասեր կառուցելու համար, կարող է երկարաձգել աղքատ թաղամասերի գոյությունը։ Դա կարող էր տեղի ունենալ, քանի որ մասնավոր կապիտալը ընդունակ չէր լինի մրցակցելու հարկերից ազատված բնակարանների հետ ։
Էքսերջյանը ձևավորեց երեք խումբ առանձնատներ Queens Boulevard-ում, որը գտնվում է Նյու Յորքի անտառապատ բլրի 66-րդ և 67-րդ ավենյուի միջև։ Նախագծված է վեց հարկանի պարտեզի ոճով, 1937 թվականին։ 212 բնակարան և 14 խանութ նախատեսվում է կառուցել այդ տարածքում ։
Որպես Ժամանակակից Տների Ձևավորման նախագահ Էքսերջյանը 1940 թվականի նոյեմբերին վերականգնեց և վաճառեց քսանչորս հողատարածք, երեք թաղամասեր 8-րդ Ավենյուի մետրոյի համար։ Հիմնականում զարգացան «Austin» փողոցի հարավային մասը, «Yellowstone Boulevard»-ի արևելյան մասը։ Ավելի վաղ նա կառուցեց և վաճառեց մի քանի մասնավոր տներ ։
Մահը
Մանուկ Էքսերջյանը մահացել է 1974 թվականին 86 տարեկան հասակում, Մանհասեթի Բոնի Հեիթս Ռոդի իր տանը ։
Ծանոթագրություններ
Կատեգորիա:Ամերիկահայ ճարտարապետներ Կատեգորիա:Հայերն Օսմանյան կայսրությունում Կատեգորիա:Ամերիկահայեր Կատեգորիա:ԱՄՆ-ում օսմանյան ներգաղթյալներ Կատեգորիա:Անձինք Կոստանդնուպոլսից Կատեգորիա:Էթնիկ հայ ճարտարապետներ
Պարսկական արշավանք (1796)
Մայիսի 10-ին գրոհով վերցվեց Դերբենտը, հունիսի 15-ին առանց մարտերի՝ Բաքուն և Ղուբան։ Նոյեմբերին ռուսական զորքերը հասան Կուրի և Արաքսի խառնարանին։ Արշավանքի ժամանակ ռուսական զորքերին ուղեկցում էր Հովսեփ արքեպիսկոպոս Արղությանը, որը մեծ ծառայություններ մատուցեց ռուսական հրամանատարությանը՝ տեղական մանր տիրակալների հետ հարաբերությունները կարգավորելու, ռուսական զորքերի մատակարարումը ապահովելու գործում և այլն։ Եկատերինա II-ի մահից (1796 թվականի նոյեմբեր) հետո Պավել I -ը փոխեց ռուսական արտաքին քաղաքականությունը։ 1796 թվականի դեկտեմբերին ռուսական զորքերը ետ կանչվեցին Հարավային Կովկասից և ձեռք բերված հաջողությունները ի չիք դարձան։
Օրենսդիր իշխանություն
Օրենսդիր իշխանությունը օրենքներ ընդունելու, կատարելագործելու և բեկանելու կամ ուժը կորցրած ճանաչելու իշխանությամբ օժտված խորհրդակցական ժողով է ։ Օրենսդիր իշխանության ընդունած օրենքները կոչվում են օրենսդրություն կամ կանոնադրական օրենք։ Բացի օրենսդիր գործունեությունից, օրենսդրական իշխանությունը ունի բացառիկ իրավունք բարձրացնելու կամ իջեցնելու հարկերը և ընդունել բյուջեն և այլ ֆինանսական նախագծեր։ Օրենսդիր իշխանությունները հայտնի են բազմաթիվ անուններով, որոնցից ամենատարածվածներն են պառլամենտ և կոնգրես, թեև այդ տերմինները ավելի կոնկրետ նշանակություն ունեն։ Հայաստանի օրենսդիր իշխանությունը խորհրդարանն է։
Ծանոթագրություններ
Կատեգորիա:Պետական կառավարում Կատեգորիա:Պետության և իրավունքի տեսություն Կատեգորիա:Պետական իշխանություն Կատեգորիա:Սահմանադրական իրավունք
(1282) Ուտոպիա
(1282) Ուտոպիա (Utopia), աստերոիդ աստերոիդների հիմնական գոտում։ Հայտնաբերվել է 1933 թվականի օգոստոսի 17-ին Սիրիլ Ջեքսոնի կողմից Յոհանեսբուրգում ։
Միջին հեռավորությունը Արեգակից կազմում է 3,115293 ա. մ., առավելագույնը մոտենում է 2,7237 ա. մ. հեռավորության վրա և հեռանում 3,5069 ա. մ. ։ Արեգակի շուրջ մեկ ամբողջական պտույտ է կատարում 2008,38 երկրային օրվա ընթացքում, իր ուղեծրով շարժվելով միջինում 0,179249 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,04° անկյուն։
Արտաքին հղումներ
Կատեգորիա:1933 թվականին հայտնաբերված աստղագիտական մարմիններ Կատեգորիա:Սիրիլ Ջեքսոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ելենա Մասյուկ
Ելենա Վասիլևնա Մասյուկ (Еле́на Васи́льевна Масю́к, ), ռուս լրագրող և հեռուստահաղորդավար։ Ռուսաստանի ժուռնալիստների և լրագրողների միության, հեռուստատեսության ակադեմիայի, Մոսկվայի հասարակական դիտորդական հանձնաժողովի (POC) անդամ՝ կալանքի վայրերում մարդու իրավունքների պահպանման նկատմամբ հասարակական վերահսկողություն իրականացնելու և անձանց օգնություն ցուցաբերելու համար։
Կենսագրություն
Ելենա Մասյուկը ծնվել է 1966 թվականի հունվարի 24-ին Ալմա-Աթայում։ 1993 թվականին ավարտել է Մոսկվայի պետական ​​համալսարանի ժուռնալիստիկայի ֆակուլտետի հեռուստատեսության բաժինը ։ 1995 թվականին նա վերապատրաստվել է Դյուկի համալսարանում ԱՄՆ և CNN
1988-2000
Մասյուկը 1988-1993 թվականներին աշխատել է Վզգլյադ ծրագրում, ինչպես նաև «Թոփ գաղտնի» թերթի և «Բարի երեկո, Մոսկվա՛» տեսահոլովակներում։ 1993 թվականի հոկտեմբերից մինչև 2000 թվականի մայիս նա աշխատել է ՆՏՎ հեռուստաալիքում ՝ սկզբում «Նամեդնի» ծրագրում, ապա՝ որպես հեռուստատեսային ընկերության հատուկ թղթակից ։ Նա լայնորեն հայտնի է դարձել ռազմական գործողությունների շրջաններից՝ Աֆղանստանից, Կոսովոյից, Տաջիկստանից, Չեչնիայից իր ռեպորտաժներով  ։ 1998 թվականի հուլիսի 22-ին և 23-ին ՆՏՎ-ով այս երկրից Մասյուկի ռեպորտաժների հերարձակումից հետո նա այնտեղ հայտարարվեց պերսոնա նոն գրատա   ։  ՆՏՎ-ում իր աշխատանքի վերջին տարիներին նա հիմնականում զբաղվում էր վավերագրական ֆիլմերով , որոնք ցուցադրվում էին տարբեր ընդմիջումներով   ։
1995 թվականի ամռանը Մասյուկին հաջողվեց հարցազրույց վերցնել Շամիլ Բասաևից Չեչնիայի տարածքում, որը, ըստ դաշնային իշխանությունների հավաստիացումների, այդ պահին գտնվում էր Ռուսաստանի սահմաններից դուրս։ Այս հարցազրույցից հետո Ռուսաստանի Դաշնության գլխավոր դատախազությունը գործեր է հարուցել ՆՏՎ հեռուստաալիքի և անձամբ Մասյուկի վերաբերյալ ։
1997 թվականի մայիսի 10-ին Չեչնիայում առևանգել են Ելենա Մասյուկին՝ օպերատոր Իլյա Մորդյուկովի և ձայնային ինժեներ Դմիտրի Օլչևի հետ միասին ։ Մեկ ամիս անց, Չեչնիայում, առևանգվեցին Վզգլյադ հեռուստածրագրի լրագրողներ՝ Վլադիսլավ Չերնյաևին և Իլյաս Բոգատիրևին ովքեր եկել էին հանրապետություն՝ Մարդու շահագործում ֆիլմը նկարահանելու համար։ Հինգն էլ ազատ են արձակվել 1997 թվականի օգոստոսի 17-ին։ Մասյուկ թիմի համար 1,5 միլիոն ԱՄՆ դոլարի չափով փրկագինը վճարել է Վլադիմիր Գուսինսկո Մոստբանկը։ НТВ- ի նախագահ Իգոր Մալաշենկոն հայտարարել է, որ հանրապետության փոխնախագահ Վախա Արսանովը կանգնած է Չեչնիայում կատարված բոլոր առևանգումների հետևում, իսկ նա իր հերթին, մեղադրեց Բորիս Բերեզովսկուն և Մուհամեդ Տոլբոևին ։
Ազատվելուց հետո կայացած մամուլի ասուլիսում Մասյուկը հայտարարել է.
Ելենա Մասյուկը չեչենական կողմում իր ներկայությունը բացատրեց հետևյալ պատճառներով.
2004 թվականի հունիսի 26-ին լրագրող Յուլիա Լատինինան Էխո Մոսկվի ռադիոկայանի ուղիղ եթերում ասաց, որ Մասյուկի առևանգումը բացահայտեց «մի քանի տհաճ բան մեր ազատական ​​մտավորականության համար, որոնք չեչեններին տեսնում էին որպես ռեժիմի դեմ պայքարողներ»։ Ով չեչենական պատերազմը դարձրեց այդպիսի պատերազմ ազատության համար, նրա չեչեն ընկերներից ոչ ոք չսկսեց փրկել, քանի որ առևանգումը օրինական բիզնես է Չեչնիայում ։
2000-2005
2000 թվականի մայիսին Մասյուկը НТВ- ի թղթակից Արկադի Մամոնտովի հետ միասին անցավ Ռոսիա-1 RTR և այդ հեռուստաալիքի նախկին գլխավոր տնօրեն Օլեգ Դոբրոդեևին այնտեղ տեղափոխելուց մի քանի ամիս անց։ Նա աշխատել է որպես Համառուսաստանյան պետական ​​հեռուստառադիոհեռարձակման ընկերության նախագահի խորհրդական և Ելենա Մասյուկի հեղինակային հաղորդաշար ստուդիայի ղեկավար   ։
2006-2021
2006-2009 թվականներին աշխատել է Մոսկվայի պետական ​​համալսարանի ժուռնալիստիկայի ֆակուլտետի դասախոս։ Մ.Վ. Լոմոնոսով, 2008 թվականի մարտից մինչև 2012 թվականի հունիսը եղել է The New Times Նոր ժամանակներ -ի մի շարք հոդվածների հեղինակ  ։
2009-2010 թվականներում եղել է Մոսկվայի հեռուստատեսության և ռադիոյի հեռարձակման ինստիտուտի Օստանկինո (MITRO) ժուռնալիստիկայի ֆակուլտետի դեկան ։ 2010 թվականին հանդես է եկել որպես Ռուսական կյանք («STREAM» ընկերություն) հեռուստաընկերության Անհատականություն հաղորդաշարի հեղինակ և հաղորդավար, նույն տարվա մարտից օգոստոս՝ Մոսկովսկի կոմսոմոլետների սյունակագիր։ 2011 թվականին Ժամանակ հեռուստաընկերության Սեփական տեսակետը Ելենա Մասյուկի հետ հաղորդաշարի հեղինակ և վարող («Առաջին ալիք, Համաշխարհային ցանցից») ։ 2012 թվականի հուլիսից մինչև 2019 թվականի մարտը աշխատել է Նովայա գազետա -յի սյունակագիր։ 2012 թվականից մինչ 2018 թվականը  եղել է Ռուսաստանի Դաշնության Նախագահին առընթեր Խորհրդի անդամ քաղաքացիական հասարակության և մարդու իրավունքների զարգացման համար ։ 2019 թվականի հունիսի 17-ին znak.com պորտալում հրապարակվեց Մասյուկի միակ հետաքննությունը ։ 2019 թվականի դեկտեմբերի 11-ին հայտնի դարձավ, որ Ելենա Մասյուկը միանալու է RTD հեռուստաալիքի թիմին, որտեղ պատրաստվում է նկարահանել սոցիալական նախագծեր և վավերագրական ֆիլմեր ։
Չատրա (գյուղ, Բլագովարսկի շրջան)
Չատրա (Чатра, Сатра), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 116 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բլագովարսկի շրջանի բնակավայրեր
Սեմյոնովկա (գյուղ, Բերդիչևի շրջան)
Սեմյոնովկա (Семенівка), գյուղ Ուկրաինայի Ժիտոմիրի մարզի Բերդիչևի շրջանում։
Սաջայաք
Սաջայաք, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Սեմյոնովկա (գյուղ, Բերդիչևի շրջան)
2001 թվականի տվյալներով Սեմյոնովկա գյուղում բնակվում էր 1 049 մարդ։ Բնակավայրը զբաղեցնում է 2075 կմ² տարածք։ Բնակչության խտությունը կազմում էր 505,54 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Բերդիչևի շրջանի բնակավայրեր Կատեգորիա:Ուկրաինայի գյուղեր
Սաջայաք
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Աշխարհի առաջնության եզրափակիչ 1990
Աշխարհի առաջնության եզրափակիչ 1990, 1990 թվականի Աշխարհի առաջնության եզրափակիչ հանդիպում։ Տեղի է ունեցել 1990 թվականի հուլիսի 8-ին, Հռոմի Օլիմպիական մարզադաշտում։ Խաղը տեղի է ունեցել Գերմանիայի և Արգենտինայի հավաքականների միջև ։ Չեմպիոն է դարձել Գերմանիայի հավաքականը, որը Արգենտինայի հավաքականին հաղթել է 1։0 հաշվով։ Հաղթական գոլի հեղինակ է դարձել Անդրեաս Բրեմեն։
Ծանոթագրություններ
Կատեգորիա:Ֆուտբոլային հանդիպումներ Կատեգորիա:1990 ֆուտբոլում
Հայաստանի գրողների միության յոթերորդ համագումար
Հայաստանի գրողների միության յոթերորդ համագումարը տեղի է ունեցել 1976-ի ապրիլի 27-29-ը։
ՀԳՄ վարչության պլենումը
1976-ի ապրիլի 29-ին տեղի ունեցավ ՀԳՄ նորընտիր վարչության պլենումը, որը քննարկեց կազմակերպական հարցեր։ Պլենումը ՀԳՄ վարչության առաջին քարտուղար ընտրեց Վարդգես Պետրոսյանին, երկրորդ քարտուղար՝ Լևոն Մկրտչյանին, քարտուղարներ՝ Մկրտիչ Սարգսյանին, Պերճ Զեյթունցյանին, Լևոն Կարագյոզյանին։
Հաստատվեց ՀԳՄ վարչության օրգանների խմբագիրները։ «Գրական թերթի» խմբագիր հաստատվեց Սաղաթել Հարությունյանը, «Սովետական գրականություն» ամսագրի գլխավոր խմբագիր՝ Ստեփան Կուրտիկյանը, «Լիտերատուրնայա Արմենիա» ամսագրի գլխավոր խմբագիր Կարեն Սիմոնյանը, «Գարուն» ամսագրի խմբագիր Անժիկ Հակոբյանը։
Պլենումին մասնակցում էին ՀԿԿ Կենտկոմի քարտուղար Կարլեն Դալլաքյանը, ԽՍՀՄ գրողների միության վարչության քարտուղար Ն. Ֆեդորենկոն, ՀԿԿ Կենտկոմի կուլտուրայի բաժնի վարիչ Գուրգեն Առաքելյանը։
Տեղի ունեցավ ՀԳՄ վերաստուգիչ հանձնաժողովի նիստը։ Հանձնաժողովի նախագահ ընտրվեց Վահագն Կարենցը։
Ազաղբյուր
Ազաղբյուր, գյուղ Արևմտյան Հայաստանում, Բիթլիսի վիլայեթի Մշո գավառում` արգավանդ դաշտում։
Հայաստանի գրողների միության յոթերորդ համագումար
Աղբյուրներ
Կատեգորիա:Հայաստանի գրողների միության համագումարներ
Ազաղբյուր
Ծանոթագրություններ
Կատեգորիա:Արևմտյան Հայաստանի գյուղեր
Բունա Սառ
Բունա Ջունիոր Սառ (ֆր․՝ Bouna Sarr, հունվարի 31, 1992, Լիոն, Ֆրանսիա), պրոֆեսիոնալ ֆուտբոլիստ, եզրային պաշտպան, ով կարողանում է նաև հանդես գալ վինգերի դերում։ Հանդես է գալիս գերմանական «Բավարիա Մյունխեն»-ի և Սենեգալի ազգային հավաքականի կազմում։
«Օլիմպիկ Մարսել»
Ֆուտբոլիստը իր պրոֆեսիոնալ կարիերան սկսել է Մեց քաղաքի համանուն թիմի կազմում, որտեղ հանդես է եկել 2011-2015 թվականների ընթացքում։ Այնուհետև՝ 2015 թվականի հուլիսի 7-ին նա տեղափոխվել է «Օլիմպիկ Մարսել» ։
Բունա Սառը ֆրանսիական թիմի կազմում 2018 թվականի մայիսի 3-ին մասնակցել է ՈՒԵՖԱ Եվրոպա լիգայի կիսաեզրափակիչ հանդիպմանը, որը տեղի է ունեցել «Զալցբուրգի» դեմ ։ Այդ հանդիպումն ավարտվել է 1-2 հաշվով՝ «Զալցբուրգի» հաղթանակով, սակայն երկու խաղերի արդյունքում, հաղթելով ընդհանուր 3-2 հաշվով՝ «Մարսելը» դուրս եկավ եզրափակիչ։ Իսկ եզրափակչում արդեն ֆրանսիական ակումբը մրցեց «Ատլետիկո Մադրիդի» դեմ ։
«Բավարիա Մյունխեն»
2020 թվականի հոկտեմբերի 5-ին Բունա Սառը տեղափոխվել է գերմանական «Բավարիա Մյունխեն» և թիմի հետ կնքել չորս տարվա պայմանագիր ։ Իր նորամուտը ֆուտբոլիստը նշել է հոկտեմբերի 15-ին Գերմանիայի գավաթի խաղարկության առաջին փուլի շրջանակներում կայացած «Դյուրեն ՖԱ»-ի դեմ խաղում։ Սառը այդ խաղում երկու գոլային փոխանցում է կատարել Էրիկ Շուպո-Մոտինգին, իսկ հանդիպումն ավարտվել է 3-0 հաշվով ։ 2021 թվականի օգոստոսի 25-ին Բունա Սառը իր առաջին գոլն է խփել մյունխենյան թիմի կազմում Գերմանիայի 5-րդ դիվիզիոնը ներկայացնող «Բրեմերի» դեմ խաղում։ Այդ հանդիպումը ավարտվել է 12-0 հաշվով ։
Միջազգային կարիերա
Սառը ծնվել է Գերմանիայում։ Հայրը սենեգալցի է, մայրը՝ գվինեացի ։ 2014 թվականի դեկտեմբերին ֆուտոբլիստը հրավիրվել է Գվինեայի ազգային հավաքական, սակայն նա հանդես չի եկել այդ հավաքականի կազմում։ 2021 թվականի սեպտեմբերին նա հրավիրվել է Սենեգալի ազգային հավաքական՝ մասնակցելու ԱԱ 2022-ի որակավորման փուլի Նամիբիայի, Տոգոյի և Կոնգոյի հավաքականների դեմ խաղերին ։ Իր առաջին հանդիպումը Բունան անցկացրել է հոկտեմբերի 9-ին՝ մասնակցելով Նամիբիայի հավաքականի դեմ խաղին ։
Արտաքին հղումներ
Կատեգորիա:1992 ծնունդներ Կատեգորիա:Հունվարի 31 ծնունդներ Կատեգորիա:Լիոն քաղաքում ծնվածներ Կատեգորիա:Ֆուտբոլի պաշտպաններ Կատեգորիա:Օլիմպիկ Մարսելի ֆուտբոլիստներ Կատեգորիա:Բավարիա Մյունխենի ֆուտբոլիստներ Կատեգորիա:Սենեգալի հավաքականի ֆուտբոլիստներ
Վազգեն Հակոբյան (պատմաբան)
Աշխատություններ
1941 թվականին ավարտել է ԵՊՀ պատմության ֆակուլտետը։ 1969-1974 թթ.-ին դասախոսել է Կիրովականի մանկավարժական ինստիտուտում, 1971-1982 թվականներին՝ ՀԽՍՀ ԳԱ Պատմության ինստիտուտի բաժնի վարիչ։ Ուսումնասիրությունները վերաբերում են հայ ժողովրդի միջնադարյան պատմության, XVIII դարի հայ ազգային-ազատագրական շարժման խնդիրներին, տարբեր աղբյուրների քննությանը։ «Մանր ժամանակագրություններ XIII-XVIII դարեր» (հատոր 1-2, 1951-1956 թթ.) ժողովածուում ներկայացրել է 85 ժամանակագրություն, որոնց մեծ մասն առաջին անգամ դրել է շրջանառության մեջ։ Կազմել և հրատարակել է «Կանոնագիրք Հայոց»-ի երկու հատորները (1964-1971 թթ., Մեսրոպ Մաշտոցի անվան մրցանակ, 1974 թ.), «Հայերեն ձեռագրերի ԺԷ դարի հիշատակարանները» (հատոր 1-3, 1974-1984 թթ., 1-ին հատորը՝ Ա. Հովհաննիսյանի հետ), մասնակցել XVIII դարի հայ-ռուսական հարաբերությունների պատմությանը նվիրված փաստաթղթերի («Հայ-ռուսական հարաբերությունները XVIII դարի առաջին երրորդում», հատոր 2, մաս 1-2, 1964-1967 թթ., ռուսերեն) և «Մեսրոպ Մաշտոց» (1962 թ.) ժողովածուների ստեղծմանը։
Երկեր
Կատեգորիա:Հայ պատմաբաններ Կատեգորիա:Պատմական գիտությունների դոկտորներ Կատեգորիա:Հայ պրոֆեսորներ Կատեգորիա:Հայ աղբյուրագետներ
Մանսանիլյա (Ուելվա)
Մանսանիլյա (Manzanilla), մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում։ Տարածքը կազմում է 40 կմ2, բնակչությունը՝ 2347 մարդ (2010 թվականի տվյալներով)։ Պրովինցիայի վարչական կենտրոնից գտնվում է 54 հեռավորության վրա։
Արտաքին հղումներ
Կատեգորիա:Իսպանիայի քաղաքներ
Բացարձակ բարձրություն
Բացարձակ բարձրություն է համարվում երկրի մակերևույթի որևէ կետի բարձրությունը հաշվված համաշխարհային օվկիանոսի մակարդակից։
Ծովի մակարդակը Համաշխարհային օվկիանոսի ազատ մակերևույթի դիքն է, որը բնորոշվում է ձգողականության օրենքով, Երկրի իներցիայի մոմենտը, ջերմաստիճամբ, մակընթացությամբ և այլ գործոններով։ Տարբերում են «վայրկենական», մակընթացային, միջին օրական, միջին ամսական, միջին տարեկան և միջին բազմամյա ծովի մակարդակներ։
Քամիների հոսանքի, մակընթացության, ծովի մակերևույթի տաքացման և սառեցման, մթնոլորտային ճնշման տատանումների, տեղումների և գոլորշացման, գետային և սառցային հոսքից ծովի մակարդակը անընդհատ փոփոխվում է։ Միջին բազմամյա ծովի մակարդակը կախված չէ ծովի մակարդակի այդ տատանումներից։ Ծովի մակարդակի միջին բազմամյա դիրքը որոշվում է հիդրոօդերևութաբանական բնութագրերի ծանրության ուժի և տարածական անհամաչափության բաշխմամբ (ջրի խտություն, մթնոլորտային ճնշում և այլն)։
Յուրաքանչյուր կետում մշտական միջին բազմամյա ծովի մակարդակը ընկալվում է որպես ելակետային մակարդակ, որտեղից ցամաքի վրա հաշվարկվում են բարձրությունները։ Փոքր մակընթացություն ունեցող ծովերի խորությունները հաշվելու համար այդ մակարդակը հաշվվում է որպես զրոյական խորություն՝ ջրի մակարդակի ցուցանիշը, ըստ որի հաշվում են խորությունները՝ նավարկության պահանջներին համապատասխան։ Ռուսաստանում և նախկին ԽՍՀՄ երկրների մեծ մասում, Հայաստանում, ինչպես նաև Լեհաստանում, երկրի մակերևույթի բացարձակ բարձրությունները հաշվում են Բալթիկ ծովի միջին բազմամյա մակարդակից՝ սահմանված զրոյական Կրոնշտադտի ֆուտշտոկից ։ Կրոնշտադտը նավահանգստային քաղաք է Ֆիննական ծոցում՝ Կոտլին կղզու վրա։ Կրոնշտադտի ֆուտշտոկը նաև կոչվում է Կրոնշտադտի զրո։ Արևմտաեվրոպական երկրներում խորությունները և բարձրությունները հաշվում են ըստ Ամստերդամի ֆունշտոկի (Միջերկրական ծովի մակարդակի չափումն իրականացվում է Մարսելի ֆուտշտոկով) ։ Բացարձակ բարձրությունը ծովի մակարդակից բարձր լինելիս համարվում է դրական, իսկ ցածր բացասական։ Ցամաքում հիմնականում դրական է, սակայն ցամաքում լինում է նաև բացասական բացարձակ բարձրություն, որոնցից ամենամեծը Մեռյալ ծովի ափն է։
Ծովային մակերևույթի բարձրություն
Ծովային մակերևույթի բարձրությունը դա օվկիանոսի մակերևույթի բարձրությունն է (կամ տեղագրություն կամ ռելիեֆ)։ Օրվա ընթացքում այն, հավանաբար, գտնվում է Լուսնի և Արեգակի մակընթացային ազդեցության տակ։ Ծովային մակերևույթի բարձրության վրա հիմնականում ազդում է օվկիանոսի շրջապտույտը։ Սովորաբար օվկիանոսի շրջապտույտը առաջացնում է տեղագրության շեղում ±1 մետրով առավելագույնի միջին մակարդակից ։ Ծովային մակերևույթի բարձրության ամենադանդաղ փոփոխությունները տեղի են ունենում Երկրի գրավիտացիոն դաշտում փոփոխության շնորհիվ մայրցամաքների վերաբաշխման, ստորջրյա լեռների առաջացման և այլնի արդյունքում։
Տես նաև
Բարձրություն ծովի մակարդակից
Աղբյուրներ
Կատեգորիա:Աշխարհագրական տերմիններ
Չարա (գյուղ, Կալարսկի շրջան)
Չարա (Чара), գյուղ Ռուսաստանի Անդրբայկալյան երկրամասի Կալարսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Անդրբայկալյան երկրամասի Կալարսկի շրջանի բնակավայրեր
Նաջիբա Մելիքովա
Նաջիբա Հաշիմբեկ ղիզի Մելիքովա (Nəcibə Haşımbəy qızı Məlikova, ), ադրբեջանցի թատրոնի և կինոյի դերասանուհի, Ադրբեջանական ԽՍՀ-ի ժողովրդական արտիստուհի (1974) ;
Կենսագրություն
Նաջիբա Մելիքովան արժանացել է 1959 թվականի հունիսի 10-ին Ադրբեջանի վաստակավոր արտիստ և 1974 թվականի հունիսի 1-ին Ադրբեջանի ժողովրդական արտիստի պատվավոր կոչման ։
Նաջիբա Մելիքովան մահացել է 1992 թվականի հուլիսի 27-ին Բաքվում։
Ծանոթագրություններ
Կատեգորիա:Ադրբեջանցի դերասանուհիներ Կատեգորիա:Կինոդերասանուհիներ Կատեգորիա:Թատրոնի դերասանուհիներ Կատեգորիա:Ադրբեջանական ԽՍՀ ժողովրդական արտիստներ Կատեգորիա:Խորհրդային դերասանուհիներ
Քլարենս Բյորդսայ
Քլարենս Ֆրանկ Բյորդսայ II (Clarence Frank Birdseye II, ), ամերիկացի գյուտարար, գործարար և բնախույզ, համարվում է ժամանակակից սննդի արդյունաբերության սառեցման գաղափարի հեղինակը։
Կենսագրություն
Ծնվել է Բրուքլինում 1886 թվականի դեկտեմբերի 9-ին և եղել է Քլարենս Ֆրանկ Բյորդսայ I և Ադա Ջեյն Անդերվուդների ինը երեխաներից վեցերորդը։ Նա սովորել է Մասաչուսեթսի նահանգի Ամհերսթի քոլեջում, որը չի ավարտել ֆինանսական դժվարությունների պատճառով ։
Բյորդսայն իր կարիերան սկսել է որպես տաքսիդերմիստ  ։
1912-1915 թվականներին գտնվում էր Նյուֆաունդլենդում, որտեղ նա հետաքրքրվում էր սննդի սառեցման եղանակով պահպանմամբ՝ հատկապես արագ սառեցմամբ։ Նա նկատել է, որ իր բռնած ձուկը -40 °C ջերմաստիճանում գրեթե անմիջապես սառել է և հալվելուց հետո համով նման է եղել թարմին։ Նա հասկացել է, որ Նյու Յորքում վաճառվող սառեցված ծովամթերքն ավելի ցածր որակի սառեցված է, քան այդ ձուկը։
1922 թվականին Բյորդսայը մի շարք փորձեր է կատարել, իսկ հետո հիմնել է իր սեփական Birdseye Seafoods Inc ընկերությունը։ 1924 թվականին նրա ընկերությունը սնանկացել է սպառողների հետաքրքրության բացակայության պատճառով։ Նույն թվականին նա մշակել է արագ սառեցման միանգամայն նոր գործընթաց և ստեղծել է նոր ընկերություն՝ General Corporation Seafood-ը։
Բյորդսայը մահացել է 1956 թվականի հոկտեմբերի 7-ին սրտի կաթվածից, 69 տարեկան հասակում ։
Արտաքին հղումներ
Կատեգորիա:Ամերիկացի գյուտարարներ Կատեգորիա:Ամերիկացի ճարտարագետներ Կատեգորիա:Ամերիկացի կենսաբաններ Կատեգորիա:Ամերիկացի գործարարներ
Կառլո Մացցոնե
Կառլո Մացցոնե (Carlo Mazzone, ծնվել է 1937 թվականի մարտի 19-ին Հռոմ, Իտալիա), իտալացի նախկին ֆուտբոլիստ և մարզիչ, ով հանդես է եկել և մարզել է իտալական մի շարք ակումբներ։
Ծանոթագրություններ
Կատեգորիա:Իտալացի ֆուտբոլիստներ Կատեգորիա:Ռոմայի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Ռոմա ՖԱ մարզիչներ Կատեգորիա:Իտալացի ֆուտբոլային մարզիչներ Կատեգորիա:Ֆուտբոլային մարզիչներ այբբենական կարգով
Սավոխթան
Սավոխթան, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Խոտի թակարդ
Խոտի թակարդ (Травяная западёнка), 1982 թվականին Սվերդլովսկի կինոստուդիայի կողմից թողարկված խորհրդային անիմացիոն ֆիլմ։ Ռեժիսոր Վալերի Ֆոմինը մուլտֆիլմն ստեղծել է ըստ Պավել Բաժովի համանուն հեքիաթի։
1982-1991 թվականներին ԽՍՀՄ-ում մուլտֆիլմը ցուցադրվել է ԽՍՀՄ պետական հեռուստառադիոընկերության կենտրոնական հեռուստատեսությամբ։